Tamatie en Balsamic Asyn Uie Quiche | chilliliefde
Nou wat doen 'n mens met tamaties wat al amper oor ryp is en jy is nie lus vir nog 'n slaai of daar is al genoeg tamatie en uie smoor in jou vrieskas?
Ek het die quiche gemaak en het sommer die volgende oggend die res ge-eet vir ontbyt!! Natuurlik kan Skat-Se-At nie verstaan dat 'n mens nie hierdie gereg 'n pie noem nie, maar wel 'n quiche… so ek was vriendelik verplig om die volgende dag 'n Hoender-pie te maak sodat hy die verskil kan hap!
'n Quiche (die naaste Afrikaanse woord wat ek kan dink vir Quiche is 'n souttert – Afrikaners darem en hulle-slaan-die-spyker-op-die-kop-benaming 🙂 ) kom oorspronklik van wag vir dit (en met hierdie een sou ek verseker die Weakest Link gewees het) van Duitsland af! Hulle het oorspronklik Kuchen (in Afrikaans 'n Koek) gemaak. Die verskriklikke kos "snobiste" of die Franse het toe die Kuchen resep oorgeneem by die Duitse en dit aan die res van die wereld voorgestel as Quiche.
Quiche was ook oorspronklike gemaak as Quiche Lorraine – met Vla en spek, op brood deeg…. Gelukkig is die Quiches van vandag met baie kaas en minder soet!
Een koppie broodkrummels
Halwe koppie botter gesmelt
1 uie, dun opgesny en geweek vir 30minute in Balsamic Asyn
1 tlp Balsamic Asyn
1 tlp bruin suiker
50g gerasperde kaas
Halwe wiel feta kaas
Twee groen murgpampoentjies baby marrows
1. Sny die tamaties in wiggies, sprinkel met olyf olie & tiemie
2. Bak vir 1.5 uur op 160°C
3. Smelt die botter en meng met die broodkrummels, smeer as 'n kors onder in 'n ronde pannetjie en bak vir 20minute ook op 160°C
4. Plaas die gebakte tamaties bo-op die kors, gevolg met die murgpampoentjies en feta kaas en laaste die uie en die gerasperde kaas